Kolmapäeval siis avaldatakse  järgmine SKP näit. Tulin siia tegelikult suure hooga kommenteerima, et mida krdit see RahMin mõtleb, kui prognoosib 16-18%, kuid vaatasin praegu õnneks igaks juhuks möödunud kvartalid aheldatud meetodil arvestatuna statistikaametist üle ja tõepoolest võib see ka alla 20% tulla (ma siin eelnevates postitustes mitu korda päris kindlasõnaliselt ütelnud, et tuleb niikuinii üle, kuid tuleb välja, et mul olid kuskilt pärit mõnevõrra teised numbrid kui praegu näen). Samas jään selle juurde, et iga tulemus alla 20 on  teises kvartalis (võrreldes möödunud aastaga) väga hea uudis ja 16 korral võib korraliku peo püsti panna (seda ei tule). Esimeses kvartalis toimus meil veel tugevalt riigipoolne (küll teadmatu) ekspansiivne fiskaalpoliitika, riik kulutas oluliselt rohkem, kui ta teenis (millest küll paljud, kes süüdistavad valitsust, aru ei saa). Teises kvartalis tõmmati seda veidi tagasi.    Nagu viimasel ajal rõhutatud on - ainuke asi, mis nii kiirete muutuste ajal informatiivne on, on kasv võrreldes eelmise  kvartaliga. Samas I ja II kvartali kasvu vahe on olnud viimastel aastatel kohutavalt volatiilne (vt nt graafikut teisel lehel: http://www.stat.ee/dokumendid/30559 , ma ei ole küll uurinud, kui pikka ajalugu nad arvestavad sesoonsusega ega vaadanud ka tööpäevade arvu muutust), seega sesoonne korrigeerimine annab rohkem infot varasemate aastate kui selle aasta kohta, mistõttu see number on ilmatuma veaga. Kuid kui midagi ennustada, siis just seda numbrit. Võrdluseks viimase aja tulemused:    2007q4: +0,7% (võrreldav number YoY-na: +2,8%)  2008Q1: -0,8% (-3,2%)  2008q2: -1,5% (-5,9%)  2008q3: -2,8% (-10,7%)  2008q4: -5,3% (-19,6%)  2009q1: -6,1% (-22,3%)    Tuleb tähele panna, et nende korrutis ei anna täpset aastast majanduslangust, sest aheldamise meetodil muudetakse igal aastal kaupade kaalusid SKPs (kui möödunud aastal algas langus ning inimesed loobusid autode ostmisest, siis autode osakaalu sel aastal  vähendatakse jne), kuid väga kiirete muutuste korral (nagu praegu) jääb ka see ajale jalgu (mitte et SKP üldse eriti täpne mõõdik oleks, aga paremat ei ole).